Polisie wil oudlede werfArgieffoto Foto: SAPD, Facebook Volgens die SAPD is die besluit geneem nadat ŉ ontleding gedoen is oor die beamptes wat vir die polisie verlore gegaan het. “Die herindiensnemingsproses sal slegs relevant wees tot die 2015/16-boekjaar en ons wil voormalige lede werf en aanstel in die range van konstabel, sersant, adjudant-offisier en luitenant,” het die SAPD in ŉ verklaring gesê. Die polisie wil spesifiek oudlede werf vir sy speurdienste en sigbarepolisiëring-afdeling. Aansoekers sal aan ŉ keuringsproses onderwerp word. “Oudlede wat die SAPD meer as tien jaar terug verlaat het, afgetree het, ontslaan is, weg is hangende dissiplinêre strafregtelike verrigtinge of weens swak gesondheid sal nie vir herindiensneming oorweeg word nie.” Riah Phiyega, nasionale polisiekommissaris, het gesê normale werwing sal voortgaan. “Die herindiensnemingsproses sal nie die normale werwing- en opleidingsproses vervang of beïnvloed nie. Dit is ’n eenmalige buitengewone maatreël ter bevordering van produksievlakke, veral binne die speurdienste en sigbarepolisiëring-afdeling,” het sy gesê. “Dit is vanselfsprekend dat ons die beste van die beste wil heraanstel, voormalige werknemers wat baie het om te bied wat vorige ondervinding, vaardighede, integriteit en toewyding betref.” Die werwingsveldtog sal binne die volgende twee geadverteer word.